KOMMISSIONENS BESLUTNING

af 7. juli 1999

om en fælles teknisk forskrift for digitalt trådløst telekommunikationsudstyr (DECT) - DECT/GSM kombiterminaludstyr

(meddelt under nummer K(1999) 2026)

(EØS-relevant tekst)

(1999/497/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets direktiv 98/13/EF af 12. februar 1998 om teleterminaludstyr, satellitjordstationsudstyr og gensidig anerkendelse af udstyrets overensstemmelse(1), særlig artikel 7, stk. 2, andet led, og

ud fra følgende betragtninger:

(1) Kommissionen har i henhold til artikel 7, stk. 2, første led, i direktiv 98/13/EF vedtaget bestemmelserne til klarlæggelse af, hvilken type terminaludstyr der skal omfattes af denne fælles tekniske forskrift, samt den dertil hørende erklæring om anvendelsesområdet;

(2) de tilsvarende harmoniserede standarder eller dele deraf til gennemførelse af de væsentlige krav, som skal ændres til fælles tekniske forskrifter, bør vedtages;

(3) af hensyn til kontinuiteten i fabrikanternes adgang til markedet er det nødvendigt at tillade overgangsordninger med hensyn til udstyr, der er godkendt i henhold til nationale typegodkendelsesforskrifter;

(4) forslaget har været forelagt for ACTE-udvalget i overensstemmelse med artikel 29, stk. 2;

(5) de i denne beslutning fastsatte foranstaltninger er i overensstemmelse med udtalelse fra ACTE -

VEDTAGET FØLGENDE BESLUTNING:

Artikel 1

1. Denne beslutning anvendes på terminaludstyr, der er bestemt til at tilsluttes et offentligt telenet, og som er omfattet af den harmoniserede standard, der henvises til i artikel 2, stk. 1.

2. I denne beslutning fastlægges en fælles teknisk forskrift for tilslutningskrav til DECT-udstyr, der tilsluttes GSM-net.

Artikel 2

1. Den fælles tekniske forskrift omfatter den harmoniserede standard, der er udarbejdet af det relevante standardiseringsorgan til gennemførelse, for så vidt det er relevant, af de væsentlige krav i artikel 5, litra c)-g), i direktiv 98/13/EF. Denne standards reference er anført i bilaget.

2. Terminaludstyr, som er omfattet af denne beslutning, skal enten opfylde den fælles tekniske forskrift, der er anført i stk. 1, eller de fælles tekniske forskrifter, der er anført i Kommissionens beslutning 97/523/EF(2), 97/524/EF(3), 97/525/EF(4), 98/574/EF(5), 98/542/EF(6), 98/575/EF(7), 98/543/EF(8) eller 1999/310/EF(9). Desuden skal det opfylde de væsentlige krav i artikel 5, litra a) og b), i direktiv 98/13/EF og kravene i andre direktiver, der gælder for udstyret, herunder navnlig Rådets direktiv 73/23/EØF(10) og 89/336/EØF(11).

Artikel 3

Bemyndigede organer, der er udpeget med henblik på at gennemføre procedurerne i artikel 10 i direktiv 98/13/EF, sikrer senest ved denne beslutnings ikrafttræden, at den harmoniserede standard, der henvises til i bilaget eller de harmoniserede standarder i bilagene til beslutning 97/523/EF, 97/524/EF, 97/525/EF, 98/574/EF, 98/542/EF, 98/575/EF, 98/543/EF eller 1999/310/EF anvendes for terminaludstyr, der er omfattet af artikel 1, stk. 1.

Artikel 4

Denne beslutning er rettet til medlemsstaterne.

Udfærdiget i Bruxelles, den 7. juli 1999.

På Kommissionens vegne

Karel VAN MIERT

Medlem af Kommissionen

(1) EFT L 74 af 12.3.1998, s. 1.

(2) EFT L 215 af 7.8.1997, s. 48.

(3) EFT L 215 af 7.8.1997, s. 51.

(4) EFT L 215 af 7.8.1997, s. 54.

(5) EFT L 278 af 15.10.1998, s. 30.

(6) EFT L 254 af 16.9.1998, s. 28.

(7) EFT L 278 af 15.10.1998, s. 35.

(8) EFT L 254 af 16.9.1998, s. 32.

(9) EFT L 119 af 7.5.1999, s. 57.

(10) EFT L 77 af 26.3.1973, s. 29.

(11) EFT L 139 af 23.5.1989, s. 19.

BILAG

Henvisning til den harmoniserede standard, der finder anvendelse

Den harmoniserede standard, der henvises til i beslutningens artikel 2, er:

Digital Enhanced Cordless Telecommunications (DECT); Global System for Mobile communications (GSM); Attachment requirements for DECT/GSM dual-mode terminal equipment

(Avanceret digitalt trådløst telekommunikationsudstyr (DECT); det globale mobilkommunikationssystem (GSM); tilslutningskrav til DECT/GSM kombiterminaludstyr)

ETSI

Det Europæiske Institut for Telestandarder

Sekretariatet

EN 301 439 V1.1.1 - januar 1999

(undtagen forordet)

Supplerende oplysninger

Det Europæiske Institut for Telestandarder er anerkendt i henhold til Europa-Parlamentets og Rådets direktiv 98/34/EF.

Ovenstående harmoniserede standard er udarbejdet i henhold til et mandat udstedt efter de relevante procedurer i direktiv 98/34/EF.

Den fulde ordlyd af ovennævnte harmoniserede standard kan fås ved henvendelse til:

Det Europæiske Institut for Telestandarder 650, route des Lucioles F - 06921 Sophia-Antipolis Cedex

eller

Europa-Kommissionen

GD XIII/A/2 (BU 31, 1/7)

Rue de la Loi/Wetstraat 200 B - 1049 Bruxelles/Brussel

eller enhver anden organisation, der er ansvarlig for formidling af ETSI-standarder. En liste over disse organisationer findes på Internet-adressen www.ispo.cec.be